Emmanuel Intxauspe

Emmanuel Intxauspe (Zunharreta, Zuberoa, 1815eko azaroaren 12a - Onizegaine, Zuberoa, 1902ko irailaren 25a) euskal idazle eta itzultzailea izan zen. Baionan egin zituen eliza ikasketak.

Jincoac giçonareki eguin patoak otoitz liburua eman zuen argitara 36 urte zituela. 1856. urtean zubererara itzuli zuen San Mateoren ebanjelioa, Bonaparte printzeak hala eskaturik. 1857an Iturriagaren solasaldiak zubereraz eman zituen. Hurrengo urtean itzuli zuen Apokalipsia. 1858. urtean eman zuen argitara Le Verbe Basque bere obra nagusia, eta 1864an prestatu zuen Axularren Gero obraren argitalpen berri bat, atalen ordena aldatuz (haren ustez, Axularrek egingo zukeen erara, eta esaera gordinak kenduz).

Baionako apezpikuaren idazkari nagusi izendatu zuten 1869. urtean. 68 urte zituela Kempis liburuaren itzulpenaren (1757) eraberritzea egin zuen zubereraz Kristen Imitacionea, Çuberouco uscalarat utzulia izenburupean. Bikario nagusi izendatu zuten 1884. urtean. Intxausperenak dira, halaber, Le Peuple Basque (1892-1893) Euskal Herriari buruzko lana, Maria Birjinaren hilabetia (1894) eta Kantika Saintiak (1897) erlijiozko lanak.

Lanak

Itzulpena 
 Danteren comediaren lehen zatia (1890)

Kantuak 
 Kantika saintiak zuberoaco euskaraz (1897)

Erlijioa 
 Jinkouac guiçonareki eguin patoac, edo eguiazco religionia (1851)

Gramatika 
 Le verbe basque (1858)

Erreferentziak

Kanpo estekak 
  Emmanuel Intxauspe literaturaren zubitegian

Zuberoako idazleak
Atharraztar-sorholüztarrak